Държавен вестник, бр. 67, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  67
„магистър“ или „бакалавър“ по специалности, 
съответстващи на учебните предмети, които 
преподават. 
Препоръчително е на всеки три години 
обучаващите да актуализират своите професи­
онални знания и умения.
8. Процедури за преглед и актуализиране на 
Държавното образователно изискване
– апробиране на ДОИ в обучаващи инсти­
туции;
– текущ мониторинг на дейностите, свързани 
с внедряване на ДОИ;
– ежегоден анализ на резултатите и промени 
при доказана необходимост.
5925
НАРЕДБА № 32
от 22 юни 2010 г.
за придобиване на квалификация по профе­
сията „Керамик“
Раздел I
Общи положения
Чл. 1. С тази наредба се определя Дър­
жавното образователно изискване (ДОИ) за 
придобиването на квалификация по професията 
215050 „Керамик“ от област на образование 
„Изкуства“ и професионално направление 
215 „Приложни изкуства и занаяти“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавното образователно изискване 
за придобиването на квалификация по професи­
ята 215050 „Керамик“ съгласно приложението 
към тази наредба определя изискванията за 
придобиването на втора степен на професио­
нална квалификация за специалност 2150501 
„Керамика“. 
Чл. 3. Въз основа на ДОИ по чл. 1 и рам­
ковата програма по чл. 10, ал. 3, т. 3 от Закона 
за професионалното образование и обучение се 
разработват учебни планове и учебни програми 
за обучението по специалността по чл. 2.
Раздел II
Съдържание на държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията  215050 „Керамик“.
(2) Държавното образователно изискване за 
придобиването на квалификация по професи­
ята „Керамик“ определя общата, отрасловата 
и специфичната задължителна професионална 
подготовка за професията, както и задължител­
ната чуждоезикова подготовка по професията 
и избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1.  необходимите професионални компетен­
ции (знания, умения и професионално-личност­
ни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3  във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на об­
народването є в „Държавен вестник“.
Министър: С. Игнатов
Приложение
по чл. 2 
Държавно образователно изискване за придоби­
ване на квалификация по професията „Керамик“
Професионално направление:
215
Приложни изкуства и занаяти
Наименование на професията:
215050
Керамик
Специалности:
Степен на професио­
нална квалификация:
2150501 Керамика
Втора
1. Входни характеристики
1.1. Изисквания за минималното входящо 
образователно равнище за ученици и за лица, 
навършили 16 г., в съответствие със Закона 
за професионалното образование и обучение 
(ЗПОО) (ДВ, бр. 68 от 1999 г.)
За обучение по професията „Керамик“ с 
придобиване на втора степен на професионална 
квалификация минималното входящо образова­
телно равнище за ученици е завършено основно 
образование, а за лица над 16 г. – завършен 
най-малко 10 клас.
1.2. Изисквания за входящо квалификационно 
равнище или професионален опит